สถานีสายหยุด

สถานีสายหยุด () เป็นสถานีรถไฟฟ้าบีทีเอสแบบยกระดับ ในเส้นทางสายสุขุมวิท ยกระดับเหนือถนนพหลโยธิน ยกระดับเหนือถนนพหลโยธิน กรุงเทพมหานคร ในพื้นที่แขวงอนุสาวรีย์ เขตบางเขน กรุงเทพมหานคร เปิดให้บริการเมื่อวันที่ 16 ธันวาคม พ.ศ. 2563

ที่ตั้ง 
ถนนพหลโยธิน บริเวณด้านหน้าซอยพหลโยธิน 69 ในพื้นที่แขวงอนุสาวรีย์ เขตบางเขน กรุงเทพมหานคร

แผนผังของสถานี

รายละเอียดของสถานี

รูปแบบของสถานี  
เป็นแบบชานชาลาด้านข้าง (side platform station) ขนาดมาตรฐาน กว้าง 22.15 เมตร (ระยะรวมหลังคา 27.8 เมตร) ระดับชานชาลาสูงจากพื้นดิน 18 เมตร ประกอบด้วยชั้นขายบัตรโดยสาร และชานชาลา มีประตูกั้นชานชาลาแบบ Half Height Platform Screen Doors ในส่วนหลังคาชานชาลามีการออกแบบให้ป้องกันฝนสาดและแดดส่อง โดยใช้กระจกเชื่อมปิดหลังคาทั้งหมด

สัญลักษณ์ของสถานี
ใช้สีเขียวเข้มตกแต่งรั้วและเสาบริเวณชานชาลา ป้ายทางเข้าและทางขึ้นสถานี เพื่อบ่งบอกว่าเป็นสถานีฝั่งพหลโยธินเหนือ

ทางเข้า-ออก 
ประกอบด้วยทางขึ้น-ลงปกติ และทางเดินใต้รางรถไฟฟ้าได้แก่
 1 ซอยพหลโยธิน 69
 2 คอนโดมิเนียมไนท์บริดจ์สกายซิตี้, คอนโดมิเนียมเดอะเบส สะพานใหม่
 3 ธนาคารกรุงไทย สาขาสะพานใหม่, ซอยพหลโยธิน 69/1 (ซอยหมู่บ้านอมรพันธุ์ 12)
 4 แฟลตทหาร อาคารศูนย์ปฏิบัติการข่าว, ที่ทำการไปรษณีย์สะพานใหม่
 5 ตลาดนัดมอเตอร์ไซค์, บราวน์คอนโด, สถาบันสายตาและโรคตา

เวลาให้บริการ

การเชื่อมต่อรถโดยสารประจำทาง 
ถนนพหลโยธิน รถขสมก. สาย 34 39 114 185 503 520 522 543 รถเอกชน สาย 39 356 รถทอ. มินิบัส สาย 34 39 สองแถวสาย 1096

สถานที่สำคัญใกล้เคียง 
 บิ๊กซี ซูเปอร์เซ็นเตอร์ สาขาดอนเมือง 
 โรงพยาบาลซีจีเอช
 สถาบันสายตาและโรคตา

อ้างอิง 

สายหยุด
สิ่งก่อสร้างตั้งแต่ พ.ศ. 2563
สายหยุด